Document ID: 32004D0529

KOMISIJAS LĒMUMS
(2004. gada 21. jūnijs),
ar kuru groza Lēmumu 2003/903/EK, ar ko pieņem plānu par resursu sadalījumu dalībvalstīm, kas jāiekļauj 2004. gada budžeta gadā pārtikas piegādei no intervences krājumiem trūcīgāko personu pabalstam Kopienā
(paziņots ar dokumentu Nr. C(2004) 2326)
(2004/529/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgus noteikumus par pārtikas piegādi no intervences krājumiem izraudzītām organizācijām sadalei vistrūcīgākajām Kopienas personām (1), un jo īpaši tās 6. pantu,
ņemot vērā Padomes 1998. gada 15. decembra Regulu (EK) Nr. 2799/98, ar ko nosaka eiro agromonetāro režīmu (2), un jo īpaši tās 3. panta 2. punktu,
tā kā:
(1)
Saskaņā ar 2. pantu Komisijas Regulā (EEK) Nr. 3149/92, ar ko nosaka sīki izstrādātus noteikumus par pārtikas piegādi no intervences krājumiem vistrūcīgākajām personām Kopienā (3), Komisija ar Lēmumu 2003/903/EK (4) ir pieņēmusi resursu sadales plānu, kas jāfinansē no 2004. gada budžetā pieejamajiem līdzekļiem. Plānā katrai dalībvalstij, kas veic šos pasākumus, ir konkrēti noteikts maksimāli pieejamais finanšu līdzekļu apjoms savas plāna daļas izpildei, kā arī katra produkta veida daudzums, kas jāizņem no krājumiem, kurus glabā intervences aģentūras.
(2)
Ir jāpielāgo 2004. gada plāns, lai arī Polija varētu piedalīties šajos Kopienas pasākumos. Pielāgojot šo plānu, no vienas puses, jāpiešķir finanšu līdzekļi un no intervences krājumiem izņemamie produkti, un, no otras puses, atļauja veikt pārsūtīšanu Kopienas robežās saskaņā ar Regulas (EEK) Nr. 3149/92 7. pantā paredzētajiem nosacījumiem, lai varētu izpildīt grozīto plānu.
(3)
Šajā lēmumā paredzētie pasākumi ir saskaņā ar visu attiecīgo komiteju atzinumiem,
IR PIEŅĒMUSI ŠO LĒMUMU.
1. pants
Lēmumu 2003/903/EK groza šādi:
1)
I pielikumu aizstāj ar šā lēmuma I pielikuma tekstu;
2)
II pielikumu aizstāj ar šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 2004. gada 21. jūnijā

Labels: 2
4
5
0
3